Ramučių tvenkinys (Kaunas)
Ramučių tvenkinys – tvenkinys Kauno rajone, prie Ramučių gyvenvietės šiaurės rytinio pakraščio. Susidaręs patvenkus 4,1 km nuo jos žiočių Zversą – kairįjį Neries intaką. Ilgis iš pietų į šiaurę 1,04 km, plotis iki 0,13 km. Altitudė 52,7 m. Krantai daugiausia aukšti. Aplink plyti pievos, tik šiaurinius krantus supa Pilėnų miškas, šiaurine pakrante eina kelias  A6  Kaunas–Zarasai–Daugpilis . Debitas: Upės: 0,08 m³/s Užtvankos skaičiuotinis: 7,2 m³/s Užtvankos ilgis 90 m, plotis 3 m. Vandens pralaida – šachtinė. Įrengta 1987 m.